
MEVIT1010 – Medieanalyse: Tekst og fortolkning

Hjemmeeksamen, høst 2025

Utlevering mandag 20. oktober kl. 11.00. Innleveringsfristen er torsdag 23. oktober kl. 11.00.
Besvarelsen skal leveres som PDF-fil i Inspera (mer om dette under).

Oppgavesettet er på 3 sider, og inneholder 3 oppgaver. Du skal svare på én av oppgavene. 

· Før du begynner å skrive besvarelsen, må du sørge for at du har lest og forstått UiOs informasjon om fusk: http://www.uio.no/studier/admin/eksamen/fusk/ 

· Du må bruke en sitat- og referansestil (for eksempel MLA, Chicago eller APA) gjennom hele besvarelsen, og i litteraturlisten til slutt. Du må derfor også sette deg inn i korrekt bruk av kilder og referanser: http://www.uio.no/studier/admin/eksamen/kildebruk/ 

___________________________________________________________________________ 
OPPGAVETEKST:

Velg én av følgende tre oppgaver:

Enten,
1.
Det er mye snakk om "narrativer" for tiden, ikke minst i nyhetssammenheng. For eksempel sier sosiolog Trond Blindheim til VG i forbindelse med dokumentarfilmen "Rebel Royals" 17.september 2025 at Märtha Louise og Durek Verrett i filmen "presenterer et narrativ om motstanden de har fått, fordommer, misforståelser og rasisme, både innad i kongehuset og i samfunnet forøvrig" (Blindheim ifølge VG 17.september 2025). Ta utgangspunkt i pensumlitteraturen og diskuter hva ordet «narrativ» kan bety i en slik sammenheng. Konkretiser diskusjonen med eksempler fra Dagsrevyen 27.august 2025. Presiser problemstillingen. Bruk mest mulig pensum aktivt gjennom besvarelsen.

Eller,
2.
En parasitt er vanligvis å betrakte som en organisme som lever på eller i en annen levende organisme, kalt en vert, og ernærer seg på vertens bekostning. I Bong Joon-ho sin spillefilm Parasitt (2019) er det nærliggende å betrakte familien Kim som parasitter og familien Park som deres vert. Men det finnes også andre muligheter. Prøv å identifisere minst en annen parasitt i denne filmen og gi en analyse av filmen som en fortelling utfra denne eller disse parasittenes perspektiv. Presiser problemstillingen. Bruk mest mulig pensum aktivt gjennom besvarelsen.

Eller,
3.
Gjør kort rede for genreperspektivet slik det presenteres av Peter Larsen i «Genrer og formater» (2008). Diskuter deretter relevansen av et slikt genreperspektiv for en analyse av de fire bildene fra Amnesty International som du har på pensum. Presiser problemstillingen. Bruk mest mulig pensum aktivt gjennom besvarelsen.

Referanser:
Amnesty International (28.april 2023) Colombia need comprehensive reform [AI genererte kampanjebilder] Instagram og Twitter. Hentet fra: Taras@Stellaratum (30.april 2023) Amnesty International posted an instagram story about Colombian police human rights abuses... where all the pictures were made with AI. X [informasjonsnettverk]. Tilgjengelig: https://twitter.com/Stellaratum/status/1652588754379366401 [sist sjekket 20.september 2025]

Bong Joon-ho (2019) Parasitt [spillefilm] Filmoteket.no [strømmetjeneste for norske biblioteker]. https://filmoteket.no/film/190029 [sist sjekket 19.september 2025]

Larsen, Peter (2008) «Genrer og formater». I: Larsen, Peter (red) Medievitenskap: Medier-tekstteori og tekstanalyse. Bergen: Fagbokforlaget, s.29-45.

NRK1 (27.august 2025) Dagsrevyen [nyhetsmagasin] NRK.no [Nettside]. Tilgjengelig: https://tv.nrk.no/serie/dagsrevyen/sesong/202408/episode/NNFA19082924 [sist sjekket 20. september 2025]

VG (17.september 2025) Reagerer på Märtha og Dureks promovideo: –⁠ Kommet ut av kontroll [avisartikkel i nettavisen]. Tilgjengelig: https://www.vg.no/rampelys/i/almA2a/prinsesse-martha-louise-og-durek-verrett-vi-er-saa-glade-for-aa-ha-laget-dette [sist sjekket 29.september 2025]

___________________________________________________________________________

Ytterligere informasjon:

· Informasjon om hjemmeeksamen i Inspera ved UiO

· Du kan skrive eksamensbesvarelsen på norsk, svensk, dansk eller engelsk.

· Besvarelsen skal leveres i Inspera. Når du laster opp besvarelsen må du passe på at det er en PDF-fil (.pdf). Andre filformater vil ikke godtas av systemet. Filen skal kalles for kandidatnummeret ditt, slik: 1234.pdf. 

· Inspera stenger presis og automatisk kl. 11:00, så siste mulighet til å laste opp besvarelsen er kl. 10:59.

· På forsiden av besvarelsen skriver du ditt kandidatnummer som du finner i Studentweb (IKKE NAVN), emnekode og emnenavn, samt semester og år.

· Emner med fem studiepoeng tilsvarer normalt en fem siders besvarelse (en side tilsvarer ca. 2300 tegn, uten mellomrom). Forsiden og litteraturlisten er ikke inkludert i disse sidene. Du kan lese mer om dette fra lenken «Vanlige spørsmål før og under eksamen ved IMK»

· Vanlige spørsmål før og under eksamen ved IMK

· Faglærer Liv Hausken vil svare på spørsmål om oppgaveteksten mellom 11:30 og 12:30 på mandag 20. oktober i seminarrom 205, Forskningsparken. 

· Eksamensresultat vil bli publisert i Studentweb innen 3 uker. Resultater gis ikke over e-post eller telefon. 



image1.emf



